የኢትዮጵያ ጠቅላይ ሚኒስትር ሆነው ሀገርዎን ማገልገል ሲጀምሩ ከፊትዎ እጅግ አስቸጋሪና ብዙ ዘመናትን ያስቆጠሩ ውስብስብ ማህበራዊ፥ኢኮኖሚያዊና ፖለቲካዊ ችግሮች እንደተረከቡ እገነዘባለሁ።እንዳለመታደል ሆኖ አገራችንን በተከታታይ ያስተዳድሩ የነበሩት የንጉሱም ሆነ የኮሎኔል መንግሥቱ ወታደራዊ ጥበብ የጎደለው አመራር አገራችን አሁን ላሉባት ውስብስብ ችግሮች የራሳቸው ሚና የነበራቸው ቢሆንም ብዙዎቹ ችግሮች ግን ሀገራችንን ለ21 ዓመታት ሲመሩ በነበሩት በቅርቡ፥ በሞቱትና እርሥዎ በተኳቸው በአቶ መለስ ዜናዊ አንባገነንነትና ከእኔ ሌላ አዋቂ ለአሳር ከሚል አስተሳሰብ የተነሣ የተከሰቱ ሲሆኑ ሌሎቹ ደግሞ እኔ ከሞትኩ ሰርዶ አይብቀል እንዳለችው አህያ አይነት የራስን ስልጣን ከማደላደልና ከፉፍሎ ለረጅም ጊዜ ለመግዛት ከነበራቸው የጠለቀ ፍላጎት የተነሳ፥ችግሮቹ በትውልድና በአገር ላይ ሊያስከትሉ የሚችሉት መዘዝ እየታወቀ ታስቦባቸው የተከሰቱ ናቸው።
